Public procurement notice: Contract Award Notice
Published: 2019-08-19
Buyer: Amgros I/S
Country: DK
Contract type: Supplies
Procedure: Open procedure
CPV classification: 33600000: Pharmaceutical products
Estimated value: 40000000 DKK
Award criteria: Lowest price

Technical requirements: Amgros er et interessentskab med de 5 regioner som interessenter. Med henblik på at forsyne interessenternes afdelinger på sygehusene med lægemidler, ønsker Amgros at indgå rammeaftaler for de i afsnit II.2.4 angivne lægemidler. Rammeaftalerne er ikke-eksklusive. Rammeaftaler indgås uden købepligt, og sygehusafdelingerne er ikke forpligtet til at anvende Amgros' rammeaftaler.
Rammeaftalen omfatter levering af Tc-generatorer (Radionuclide generatorer med ATC-kode V09FX01, Technetium (99m-tc)-pertechnetat. Rammeaftalen omfatter Tc-generatorer med styrker i intervallet 11-90 Gbq. Leverandøren skal give tilbud på Tc-generatorer i flere forskellige styrker indenfor forskellige styrkeintervaller specificeret nærmere på varelisten.
Der udbydes en rammeaftale med 2 aktører. Den leverandør, som afgiver tilbuddet med den laveste pris vil i rammeaftalens løbetid få tildelt ordrer svarende til ca. 70% af det samlede forbrug, mens den leverandør, der afgiver tilbuddet med den næstlaveste pris vil få tildelt ordrer i rammeaftalens løbetid svarende til ca. 30% af det samlede forbrug. Der henvises til de nærmere oplysninger herom i udbudsmaterialet.
Under betegnelsen "mængde i enheder" i varelisten er angivet et skønnet forbrug af Tc-generatorerne. Dette skøn er baseret på et historisk forbrug, og at leverandørerne må påregne, at det faktiske indkøb under en rammeaftale kan afvige væsentligt derfra. Der henvises til udbudsbetingelsernes pkt. 3.2 og rammeaftalens pkt. 2.
Lægemidlerne skal have markedsføringstilladelse gældende for Danmark senest ved tilbudsfristens udløb, jf. pkt. IV.2.2. Endvidere skal leverandøren på tidspunktet for tilbudsfristens udløb og i løbet af rammeaftalens varighed have tilladelse til fremstilling, indførsel eller engrosforhandling af lægemidler inden for EU/EØS.
Udbudsgruppen omfatter som frivillig option øvrigt tilbehør til Tc-generatorerne, som eksempelvis yderligere elueringsglas, blyskjold, nålebeskyttere mv. Det er ikke et krav, at leverandøren afgiver tilbud på disse varer. Det af leverandørerne eventuelt tilbudte tilbehør til Tc-generatorerne, indgår ikke i tilbudsevalueringen, da forbruget vurderes at være meget begrænset.
Der er tildelt kontrakten til 2 leverandører, jf. udbudsbekendtgørelsen pkt. II.2.4. GE Healthcare har afgivet laveste pris, og vil i rammeaftalens løbetid få tildelt ordrer svarende til ca. 70% af forbruget, mens Curium, der har afgivet næstlaveste pris vil få tildelt ordrer svarende til ca. 30% af forbruget.
Kontraktens samlede værdi, jf. pkt. V.2.4 er baseret på de af tilbudsgiverne afgivne priser og den anførte fordeling af indkøb.
I relation til pkt. II.2.4 bemærkes, at Amgros har overvejet, om udbudsgruppen kan opdeles. Amgros har skønnet, at det ikke er tilfældes på baggrund af overvejelser om stordriftsfordele, der ikke vil være realiserbare ved opdeling samt omkostninger og patientsikkehedsmæssige hensyn relateret til den efterfølgende kontrakt- og lægemiddelhåndtering.
I relation til pkt. II.1.5 og pkt. II.2.6 bemærkes, at den anslåede værdi er den samlede anslåede værdi i rammeaftalens varighed inkl. mulighed for forlængelse, jf. pkt. II.2.7. Det bemærkes endvidere, at den anslåede værdi er baseret på et historisk forbrug, og at det faktiske indkøb derfor kan afvige væsentligt derfra, jf. udbudsbetingelsernes pkt. 3.1 og rammeaftalens pkt. 2. Spørgsmål til udbudsmaterialet kan stilles i udbudssystemet jf. udbudsbetingelsernes bestemmelser herom.
Adgang til at afgive tilbud forudsætter, at virksomheden er oprettet som bruger af Amgros' udbudssystem. Der kan være nogle ekspeditionsdage forbundet med brugeroprettelse, og det påhviler derfor eventuelle tilbudsgivere at sørge herfor i god tid. Der henvises til oplysninger i tilknytning til udbudssystemet, herunder brugervejledningen.
I relation til pkt. IV.2.4 bemærkes, at enkelte dele af tilbuddet tillige kan være på engelsk. Der henvises til udbudsbetingelsernes pkt. 4.1.
I henhold til lov om Klagenævnet for Udbud (lov nr. 593 af 2.6.2016 med eventuelle senere ændringer) gælder følgende frister for indgivelse af klage:
Klage over udbuddet skal være indgivet til Klagenævnet for Udbud inden 6 måneder efter ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 7, stk. 2, nr. 3.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstill perioden, jf. lovens § 6, stk. 4. I tilfælde, hvor klagen ikke er indgivet i standstill perioden, skal klageren tillige angive, hvorvidt der begæres opsættende virkning af klagen, jf. lovens § 6, stk.4


Winner: GE Healthcare A/S
Award value: 40000000
Number of bids: 3